मारपीट के आरोपी ने पुलिस कस्टडी में किया Suicide, जानिए पूरा मामला (Video) - accused of assault in police custody suicide
नालागढ़ (आदित्य): सोलन के औद्योगिक क्षेत्र नालागढ़ के रामशहर में पुलिस कस्टडी में एक मारपीट के आरोपी ने जहर खाकर जान दे दी। यह घटना उस दौरान घटी जब पुलिस कर्मी मारपीट के मामले में इस्तेमाल हथियार की रिकवरी के लिए आरोपी को उसके घर लेकर गए। इसी दौरान जब कपड़े बदलने के बहाने आरोपी हरी कृष्ण (50) निवासी तोगढ़ी तहसील रामशहर ने घर के भीतर जाकर जहरीला पदार्थ निगल लिया। पुलिस ने जब उसकी तबीयत खराब होती देखी तो उसे तुरंत नजदीकी क्लीनिक में लेकर लेकिन उसने रास्ते में ही दम तोड़ दिया।
बताया जा रहा है कि मारपीट के मामले में फरार चल रहे आरोपी हरी कृष्ण (50) निवासी तोगढ़ी पंचायत बारियां तहसील रामशहर को बीते बुधवार को पुलिस ने चंड़ीमंदिर से गिरफतार किया था। उसके खिलाफ उसकी ही पत्नी ने 11 जुलाई को महिला पुलिस थाना में तेजधार हथियार से हमला कर जख्मी करने का केस दर्ज करवाया था। मामला दर्ज होने के बाद से हरी कृष्ण फरार था, जिसे बीते रोज गिरफ्तार किया गया था। गुरुवार को मारपीट के दौरान इस्तेमाल किए गए तेजधार हथियार की रिकवरी के लिए पुलिस कर्मी उसे उसके घर लेकर गए, जहां हरी कृषण ने हथियार की रिकवरी भी करवाई। उसके बाद कपड़े बदलने के बहाने घर के भीतर जाकर जहर खाकर जान दे दी। रामशहर थाना पुलिस ने मृतक के शव को पोस्टमार्टम के लिए नालागढ़ अस्पताल भेज दिया है। डीएसपी नालागढ़ चमन लाल ने घटना की पुष्टि की है।